บาทเปิด 34.06 บาทต่อดอลล่าร์  แข็งค่าต่อเนื่อง
เงินบาทเปิดตลาด 34.06 บาทต่อดอลล่าร์  แข็งค่าต่อเนื่องในรอบ 22 เดือนจากแรงขายดอลล์-เงินไหลเข้าตลาดพันธบัตร
26 พ.ค. 2560

เงินบาทเปิดตลาด 34.06 บาทต่อดอลล่าร์  แข็งค่าต่อเนื่องในรอบ 22 เดือนจากแรงขายดอลล์-เงินไหลเข้าตลาดพันธบัตรนักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 34.06 บาท/ดอลลาร์ จากเย็นวานนี้ที่ปิดตลาดอยู่ที่ระดับ 34.24 บาท/ดอลลาร์"เช้านี้เงินบาทแข็งค่าลงมามาก โดยแข็งค่าสุดในรอบ 22 เดือน เมื่อคืนดอลลาร์เทียบกับสกุลหลักฟื้นเล็กน้อย แต่ผู้ส่งออกไทยกลับพากันเทขายดอลลาร์ต่อเนื่อง น่าจะเป็นผลทางจิตวิทยา หลังจาก กนง.ออกมาบอกว่าเงินบาทยังเคลื่อนไหวเกาะกลุ่มกับภูมิภาค ผู้ส่งออกเลยมองว่าการที่ กนง.ออกมาพูดแบบนี้ แปลว่าทางการอาจจะยังไม่เข้ามาดูแลค่าเงินบาท...เมื่อวานเย็นมี Flow เข้ามาในตลาดบอนด์ประมาณ 4 พันล้านบาท" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 34.00-34.15 บาท/ดอลลาร์"มองว่าแนวรับสำคัญ 34.00 อาจจะตันแล้ว" นักบริหารเงิน กล่าว